จีนขึ้นดอกเบี้ยทำบาทแข็งค่าขึ้น
ม.หอการค้า ชี้ จีนขึ้นดอกเบี้ยกดดันให้เงินบาทแข็งขึ้น
21 ต.ค. 2553

ม.หอการค้า ชี้ จีนขึ้นดอกเบี้ยกดดันให้เงินบาทแข็งขึ้น
นายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยว่า จากการที่จีนประกาศขึ้นดอกเบี้ยแสดงถึงการเติบโตทางเศรษฐกิจของจีนอย่างมั่นคง  ซึ่งจะมีผลให้เงินทุนไหลเข้าจีนมากขึ้นอย่างแน่นอน โดยการที่จีนส่งสัญญาณคงให้ค่าเงินหยวนอยู่ในระดับแข็งค่า จะเป็นประโยชน์ต่อไทยในการแข่งขันทางการค้ากับจีน แต่อีกทางหนึ่งจะเป็นตัวกระตุ้นในอัตราแลกเปลี่ยนในภูมิภาคเอเชียแข็งค่าขึ้นตามไปด้วย เพราะจะมีนักลงทุนเข้ามาลงทุนในเอเชียมากขึ้น ถือเป็นอีกปัจจัยหนึ่งที่จะกดดันให้เงินบาทแข็งค่าขึ้นสอดคล้องกันไปด้วย